Objava jedinstvenog dokumenta izmijenjenog na temelju zahtjeva za odobrenje manje izmjene u skladu s člankom 53. stavkom 2. drugim podstavkom Uredbe (EU) br. 1151/2012

(2020/C 180/12)

Europska komisija odobrila je ovu manju izmjenu u skladu s člankom 6. stavkom 2. trećim podstavkom Delegirane uredbe Komisije (EU) br. 664/2014 (1).

Zahtjev za odobrenje ove manje izmjene dostupan je u Komisijinoj bazi podataka eAmbrosia.

JEDINSTVENI DOKUMENT

„EMMENTAL DE SAVOIE”

EU br.: PGI-FR-0179-AM03 – 10.1.2020.

ZOI ( )ZOZP (X)

1. Naziv

„Emmental de Savoie”

2. Država članica ili treća zemlja

Francuska

3. Opis poljoprivrednog ili prehrambenog proizvoda

3.1. Vrsta proizvoda

Razred 1.3. Sirevi

3.2. Opis proizvoda na koji se odnosi naziv iz točke 1.

Sir „Emmental de Savoie” jest prešani kuhani sir koji se proizvodi od kravljeg mlijeka koje se u proizvodnju stavlja sirovo.

Na tržište se stavlja u obliku koluta pravilnog oblika dimenzija od 72 do 80 cm u promjeru. Okruglog je oblika, bez posude i „poklopca”. Njegova visina varira od 14 cm (vertikalna maksimalna visina od dna do vrha) do 32 cm (vertikalna visina do najviše točke). Kolut mora imati minimalnu težinu do 60 kg.

Sadržava udio masti od minimalno 28 % na konačnom proizvodu. Suha tvar iznosi minimalno 62 % nakon 75 dana na dijelu bez kore.

Udio soli iznosi maksimalno 0,4 grama na 100 grama sira.

Kora je žućkasto-smeđe do žute boje, bez mrlja i nepravilnosti. Rupe u tijestu (takozvane „oči”) jasne su, pravilne, odijeljene i dobro rasprostranjene. Njihova veličina varira od veličine manje trešnje do veličine oraha. Ima jaku i voćnu aromu.

Sir „Emmental de Savoie” ima čistu i voćnu aromu. Njegovo je tijesto homogeno, čvrsto i fleksibilno.

Sir „Emmental de Savoie” stavlja se na tržište u sljedećim oblicima:

— u okruglom kolutu ili u komadu koluta,

— rezan ili kao jedinica koja se stavlja na tržište zapakirana (UVC): u plosnatim komadima, rezan na kriške, u komadima koluta, nariban ili narezan na kockice.

3.3. Hrana za životinje (samo za proizvode životinjskog podrijetla) i sirovine (samo za prerađene proizvode)

Različite dopuštene vrste hrane jesu:

— vlaknasta krmiva (trava, sijeno, otava, silažni kukuruz, sirak, slama, postrni usjevi),

— upotreba kukuruznih klipova i vlažnog kukuruza u zrnu dopuštena je u razdoblju od 1. listopada do 1. svibnja,

— dehidrirana krmiva, dehidrirana lucerna, dehidrirana pulpa šećerne repe, stočna repa, koji se moraju davati u čistom i zdravom obliku.

— Dodatna hrana i dodaci: — zrna žitarica i proizvodi dobiveni od njih (posije, prekrupa, krmno brašno, dehidrirani trop); — zrna i pogače od uljarica i proteinskih kultura; — suproizvodi: koncentrat bjelančevina od lucerne, neproteinski dušik (suproizvodi dobiveni u tvornicama škroba ili kvasca), urea < 3 % u dodatnoj hrani; — melasa i biljno ulje kao vezivo, minerali, vitamini, oligoelementi i prirodni biljni ekstrakti.

Za krave u laktaciji:

— sva vlaknasta krmiva potječu sa zemljopisnog područja;

— količina dehidriranih krmiva, klipova kukuruza i vlažnog kukuruza u zrnu i stočne repe koji ne potječu sa zemljopisnog područja ograničena je na godišnji prosjek od 4 kg dnevno suhe tvari po kravi u laktaciji.

Navedena ograničenja jamče da većina suhe tvari koju unose mliječne krave potječe iz ograničenog zemljopisnog područja. Dakle, njima se poboljšava poveznica između proizvoda i njegova zemljopisnog podrijetla.

Kod prerađivanja prikupljeno mlijeko koje je namijenjeno za proizvodnju sira „Emmental de Savoie” dolazi od ukupnog broja stada mliječnih krava, koje se sastoji od minimalno 75 % krava pasminskog tipa abondance, montbéliarde ili tarentaise.

Očuvanje tradicije uzgoja tradicionalnih pasmina abondance, montbéliarde i tarentaise opravdano je jer su te pasmine pokazale sposobnost prilagodbe na fizička i klimatska ograničenja sredine: tjelesna građa prilagođena ispaši na kosim pašnjacima, otpornost na temperaturne razlike te način prehrane koji se ljeti sastoji od ispaše, a zimi od suhog krmiva.

3.4. Posebni proizvodni postupci koji se moraju provesti na određenom zemljopisnom području

Proizvodnja mlijeka, prikupljanja mlijeka, prerađivanja i zrenja provode se na zemljopisnom području.

Proizvodnja mlijeka namijenjenog izradi sira „Emmental de Savoie” na zemljopisnom području opravdana je važnošću krmiva koje potječe iz te pokrajine, a upotrebljava se u proizvodnji sireva.

3.5. Posebna pravila za rezanje, ribanje, pakiranje itd. proizvoda na koji se odnosi registrirani naziv

—

3.6. Posebna pravila za označivanje proizvoda na koji se odnosi registrirani naziv

Etikete sireva koji nose zaštićenu oznaku zemljopisnog podrijetla „Emmental de Savoie” moraju biti u skladu sa sljedećim pravilima:

— naziv „Emmental de Savoie” mora biti naveden na svim ambalažama, a u istom vidnom polju mora biti naveden simbol ZOZP-a Europske unije;

— navodi se naziv i adresa proizvođača ili pogona za dozrijevanje ili pogona za pretpakiranje;

— navodi se naziv certifikacijskog tijela;

— navodi se zemljopisno podrijetlo na jednoj strani ili na dnu koluta (osim za „kockice” ili „naribani sir”).

4. Sažeta definicija zemljopisnog područja

Zemljopisno područje sira „Emmental de Savoie” obuhvaća sljedeće općine:

Departman Haute-Savoie

Alby-sur-Chéran, Alex, Allèves, Allinges, Allonzier-la-Caille, Amancy, Ambilly, Andilly, Annecy, , Annemasse, Anthy-sur-Léman, Arbusigny, Archamps, Arenthon, Argonay, Armoy, Arthaz-Pont-Notre-Dame, Ayse, Ballaison, Balme-de-Sillingy (La), Balme-de-Thuy (La), Bassy, Beaumont, Bellevaux, Bernex, Bloye, Bluffy, Boëge, Bogève, Bonne, Bonneville, Bons-en-Chablais, Bossey, Bouchet-Mont-Charvin (Le), Boussy, Brenthonne, Brizon, Burdignin, Cercier, Cernex, Cervens, Chainaz-les-Frasses, Challonges, Champanges, Chapeiry, Chapelle-Rambaud (La), Chapelle-Saint-Maurice (La), Charvonnex, Châtillon-sur-Cluses, Chaumont, Chavannaz, Chavanod, Chêne-en-Semine, Chênex, Chens-sur-Léman, Chessenaz, Chevaline, Chevrier, Chilly, Choisy, Clarafond-Arcine, Clefs (Les), Clermont, Clusaz (La), Cluses, Collonges-sous-Salève, Contamine-Sarzin, Contamine-sur-Arve, Copponex, Cornier, Cranves-Sales, Crempigny-Bonneguête, Cruseilles, Cusy, Cuvat, Desingy, Dingy-en-Vuache, Dingy-Saint-Clair, Doussard, Douvaine, Draillant, Droisy, Duingt, Éloise, Entrevernes, Épagny-Metz-Tessy, Etaux, Étercy, Étrembières, Évian-les-Bains, Excenevex, Faucigny, Faverges-Seythenex, Feigères, Fessy, Féternes, Fillière, Fillinges, Franclens, Frangy, Gaillard, Giez, Glières-Val-de-Borne, Grand-Bornand (Le), Groisy, Gruffy, Habère-Lullin, Habère-Poche, Hauteville-sur-Fier, Héry-sur-Alby, Jonzier-Épagny, Juvigny, Larringes, Lathuile, Leschaux, Loisin, Lornay, Lovagny, Lucinges, Lugrin, Lullin, Lully, Lyaud (Le), Machilly, Magland, Manigod, Marcellaz, Marcellaz-Albanais, Margencel, Marignier, Marigny-Saint-Marcel, Marin, Marlioz, Marnaz, Massingy, Massongy, Maxilly-sur-Léman, Mégevette, Meillerie, Menthon-Saint-Bernard, Menthonnex-en-Bornes, Menthonnex-sous-Clermont, Mésigny, Messery, Mieussy, Minzier, Monnetier-Mornex, Mont-Saxonnex, Montagny-les-Lanches, Moye, Muraz (La), Mûres, Musièges, Nancy-sur-Cluses, Nangy, Nâves-Parmelan, Nernier, Neuvecelle, Neydens, Nonglard, Novel, Onnion, Orcier, Peillonnex, Perrignier, Pers-Jussy, Poisy, Présilly, Publier, Quintal, Reignier-Ésery, Reposoir (Le), Reyvroz, Rivière-Enverse (La), Roche-sur-Foron (La), Rumilly, Saint-André-de-Boëge, Saint-Blaise, Saint-Cergues, Saint-Eusèbe, Saint-Eustache, Saint-Félix, Saint-Ferréol, Saint-Germain-sur-Rhône, Saint-Gingolph, Saint-Jean-de-Sixt, Saint-Jean-de-Tholome, Saint-Jeoire, Saint-Jorioz, Saint-Julien-en-Genevois, Saint-Laurent, Saint-Paul-en-Chablais, Saint-Pierre-en-Faucigny, Saint-Sigismond, Saint-Sixt, Saint-Sylvestre, Sâles, Sallenôves, Sappey (Le), Savigny, Saxel, Scientrier, Sciez, Scionzier, Serraval, Sévrier, Seyssel, Sillingy, Talloires-Montmin, Taninges, Thollon-les-Mémises, Thônes, Thonon-les-Bains, Thusy, Thyez, Tour (La), Usinens, Vailly, Val-de-Chaise, Valleiry, Vallières-sur-Fier, Vanzy, Vaulx, Veigy-Foncenex, Vers, Versonnex, Vétraz-Monthoux, Veyrier-du-Lac, Villard, Villards-sur-Thônes (Les), Villaz, Ville-en-Sallaz, Ville-la-Grand, Villy-le-Bouveret, Villy-le-Pelloux, Vinzier, Viry, Viuz-en-Sallaz, Viuz-la-Chiésaz, Vougy, Vovray-en-Bornes, Vulbens, Yvoire.

Departman Savoie

Aiguebelette-le-Lac, Aiguebelle, Aillon-le-Jeune, Aillon-le-Vieux, Aiton, Aix-les-Bains, Albens, Albertville, Allondaz, Apremont, Arbin, Argentine, Arith, Arvillard, Attignat-Oncin, Avressieux, Ayn, Balme (La), Barberaz, Barby, Bassens, Bâthie (La), Bauche (La), Bellecombe-en-Bauges, Belmont-Tramonet, Betton-Bettonet, Billième, Biolle (La), Bonvillard, Bonvillaret, Bourdeau, Bourget-du-Lac (Le), Bourget-en-Huile, Bourgneuf, Bridoire (La), Brison-Saint-Innocent, Césarches, Cessens, Cevins, Challes-les-Eaux, Chambéry, Chamousset, Chamoux-sur-Gelon, Champagneux, Champ-Laurent, Chanaz, Chapelle-Blanche (La), Chapelle-du-Mont-du-Chat (La), Chapelle-Saint-Martin (La), Châteauneuf, Châtelard (Le), Chavanne (La), Chignin, Chindrieux, Cléry, Cognin, Cohennoz, Coise-Saint-Jean-Pied-Gauthier, Compôte (La), Conjux, Corbel, Crest-Voland, Croix-de-la-Rochette (La), Cruet, Curienne, Déserts (Les), Détrier, Domessin, Doucy-en-Bauges, Drumettaz-Clarafond, Dullin, Échelles (Les), École, Entremont-le-Vieux, Épersy, Épierre, Esserts-Blay, Étable, Flumet, Francin, Fréterive, Frontenex, Gerbaix, Giettaz (La), Gilly-sur-Isère, Gresin, Grésy-sur-Aix, Grésy-sur-Isère, Grignon, Hauteville, Jacob-Bellecombette, Jarsy, Jongieux, Laissaud, Lépin-le-Lac, Lescheraines, Loisieux, Lucey, Marches (Les), Marcieux, Marthod, Mercury, Méry, Meyrieux-Trouet, Mognard, Mollettes (Les), Montagnole, Montailleur, Montcel (Le), Montendry, Montgilbert, Monthion, Montmélian, Montsapey, Motte-en-Bauges (La), Motte-Servolex (La), Motz, Mouxy, Myans, Nances, Notre-Dame-de-Bellecombe, Notre-Dame-des-Millières, Novalaise, Noyer (Le), Ontex, Pallud, Planaise, Plancherine, Pont-de-Beauvoisin (Le), Pontet (Le), Presle, Pugny-Chatenod, Puygros, Randens, Ravoire (La), Rochefort, Rochette (La), Rognaix, Rotherens, Ruffieux, Saint-Alban-de-Montbel, Saint-Alban-des-Hurtières, Saint-Alban-Leysse, Saint-Baldoph, Saint-Béron, Saint-Cassin, Saint-Christophe, Saint-Franc, Saint-François-de-Sales, Saint-Genix-sur-Guiers, Saint-Georges-des-Hurtières, Saint-Germain-la-Chambotte, Saint-Girod, Sainte-Hélène-du-Lac, Sainte-Hélène-sur-Isère, Saint-Jean-d’Arvey, Saint-Jean-de-Chevelu, Saint-Jean-de-Couz, Saint-Jean-de-la-Porte, Saint-Jeoire-Prieuré, Saint-Léger, Saint-Marcel, Sainte-Marie-d’Alvey, Saint-Maurice-de-Rotherens, Saint-Nicolas-la-Chapelle, Saint-Offenge-Dessous, Saint-Offenge-Dessus, Saint-Ours, Saint-Paul-sur-Isère, Saint-Paul, Saint-Pierre-d’Albigny, Saint-Pierre-d’Alvey, Saint-Pierre-de-Belleville, Saint-Pierre-de-Curtille, Saint-Pierre-d’Entremont, Saint-Pierre-de-Genebroz, Saint-Pierre-de-Soucy, Sainte-Reine, Saint-Sulpice, Saint-Thibaud-de-Couz, Saint-Vital, Serrières-en-Chautagne, Sonnaz, Table (La), Thénésol, Thoiry, Thuile (La), Tournon, Tours-en-Savoie, Traize, Tresserve, Trévignin, Trinité (La), Ugine, Venthon, Verel-de-Montbel, Verel-Pragondran, Verneil (Le), Verrens-Arvey, Verthemex, Villard-d’Héry, Villard-Léger, Villard-Sallet, Villaroux, Vimines, Vions, Viviers-du-Lac, Voglans, Yenne.

Departman Ain

Anglefort, Béon, Billiat, Ceyzérieu, Chanay, Corbonod, Cressin-Rochefort, Culoz, Flaxieu, Injoux-Génissiat, Lavours, Léaz, Massignieu-de-Rives, Parves et Nattages, Pollieu, Saint-Martin-de-Bavel, Seyssel, Surjoux-Lhôpital, Talissieu, Valserhône, Villes, Virignin, Vongnes.

Departman Isère

Entre-deux-Guiers, Miribel-les-Échelles, Saint-Christophe-sur-Guiers, Saint-Pierre-de-Chartreuse, Saint-Pierre d’Entremont.

5. Povezanost sa zemljopisnim područjem

Povezanost sira „Emmental de Savoie” s njegovim zemljopisnim područjem temelji se na dokazanoj kvaliteti.

U pogledu reljefa i geologije zemljopisno područje sira „Emmental de Savoie” prilično je raznoliko. Nalazi se većinom između 200 metara i 1 500 metara nadmorske visine, s nekoliko vrhova koji dosežu visinu i od 2 200 metara. Obuhvaća alpsko podgorje i ne širi se na visoko planinsko područje.

Tla zemljopisnog područja uglavnom su nastala na kvartarskim naslagama i sedimentnim stijenama iz tercijara. Uglavnom su duboka i dobro navodnjena te omogućuju uzgoj žitarica i kukuruza.

Specifičnost je tog teritorija godišnja količina padalina koja je u prosjeku veća od 900 mm vode godišnje. Taj prosjek rijetko premašuje 2 000 mm godišnje, osim na višim vrhovima. Općenito je na tom području više padalina od nacionalnog prosjeka od 900 mm. Zahvaljujući toj karakteristici, zajedno s bogatstvom tla, to je područje pogodno za rast kultura općenito.

Zemljopisno područje, s obzirom na sastav tla i razinu padalina, područje je koje obiluje kvalitetnim krmivima. Na livadama namijenjenima ispaši te na sjenokošama prisutna je bogata i raznolika flora svojstvena alpskom planinskom području.

Sir „Emmental de Savoie” povijesno je poznat kao prešani kuhani sir, a njegov je razvoj išao ukorak s razvojem sirana. Samo su te sirane, u kojima su se sakupljale velike količine mlijeka, mogle započeti proizvodnju sira „Emmental de Savoie”.

Budući da se proizvodi tijekom cijele godine, predmetni je sir imao veliku vrijednost te odatle proizlazi njegov dominantan ugled odnosu na druge sireve. Sve do 1980-ih godina njegova je proizvodnja najvažnija proizvodnja sira u savojskim siranama. Već je 1955. to bio slučaj, kako je objasnio H. Tournebise (Savojski sirevi u La France à table (Francuska za stolom), Savoja br. 57., 80. str.) : „Veliko područje na kojem je prisutan ementaler, vrsta sira grojera koji se proizvodi isključivo u ovoj regiji, prostire se na tri doline i predgorje.”

Uspon sira „Emmental de Savoie” išao je ukorak s razvojem stroja za mlijeko, za hlađenje mlijeka i razvojem pripreme mlijeka s prirodnim fermentima s obzirom na činjenicu da je njegovu proizvodnju bilo teško svladati.

Zemljopisno područje sira „Emmental de Savoie” tako obuhvaća područje alpskog predgorja, gdje su i danas prisutne proizvodnja mlijeka i sirane. Veliki sjevernoalpski masivi nemaju poljoprivrednih gospodarstava za isporuku mlijeka za proizvodnju sira „Emmental de Savoie” jer su povijesno povezani s drugim sirevima.

Proizvodnja mlijeka namijenjenog izradi sira „Emmental de Savoie” i danas se temelji na važnosti obilja trave na zemljopisnom području, ali i na očuvanju tradicije uzgoja tradicionalnih pasmina: abondance, montbéliarde i tarentaise. Te su pasmine svoju sposobnost prilagodbe na fizičke i klimatske uvjete tog okruženja dokazale sljedećim odlikama: tjelesna građa prilagođena ispaši na kosim pašnjacima, otpornost na temperaturne razlike te način prehrane koji se ljeti sastoji od ispaše, a zimi od suhog krmiva. Prehrana mliječnih krava temeljila se na upotrebi krmiva i žitarica ponajprije proizvedenih na zemljopisnom području.

Sir „Emmental de Savoie” jest prešani kuhani sir koji se proizvodi od kravljeg mlijeka koje se u proizvodnju stavlja sirovo.

Dolazi u obliku koluta pravilnog oblika dimenzija od 72 do 80 cm u promjeru. Kolut mora imati minimalnu težinu do 60 kg. Kolut mora imati minimalnu težinu do 60 kg.

Kora je žućkasto-smeđe do žute boje, bez mrlja i nepravilnosti.

Sir „Emmental de Savoie” odlikuje se čvrstim i fleksibilnim tijestom, a rupe u tijestu (takozvane „oči”) jasne su, pravilne, odijeljene i dobro raspoređene. Njihova veličina varira od veličine manje trešnje do veličine oraha. Ima jaku i voćnu aromu.

Proizvodnja sira „Emmental de Savoie”, koji se proizvodi isključivo od sirovog mlijeka, omogućuje isticanje specifičnosti mlijeka i u širem smislu teritorija. Navedena se interakcija temelji na prehrani mliječnih krava koje su hranjene sirovim krmivom koje potječe samo iz zemljopisnog područja ZOZP-a.

Sustav uzgoja mliječnih stada preferira upotrebu raznolikih lokalnih krmnih resursa koje nudi jedino okoliš zemljopisnog područja. Proizvodnjom mlijeka na zemljopisnom području omogućuje se, osim optimalne upotrebe krmiva u skladu s drevnim običajima, upotreba mlijeka dobivenog od tradicionalnih pasmina krava. To mlijeko, koje se zahvaljujući posebnoj prehrani proizvodi u velikim količinama, bolje je prilagođeno izradi sira „Emmental de Savoie” u odnosu na mlijeko ostalih pasmina koje se uzgajaju u istim uvjetima: gruš koji se dobiva nakon dodavanja sirila čvršći je, a prinos je sira veći.

Proizvodni običaji omogućili su odabir korisne proizvodne flore. Proizvodnja od 2000. skupini omogućuje da na raspolaganju ima proizvođače referentnog podrijetla specifičnih fermenata pri proizvodnji sira „Emmental de Savoie”. Jedno je od obilježja sira „Emmental de Savoie” visoka razina proteolize. Ta važna hidroliza može ponekad proizaći iz proteinske aktivnosti, iz prirodne flore sirovog mlijeka, prirodnih kvasaca i termofilnih laktobacila koji se sustavno upotrebljavaju. Peptidsko obilježje sira „Emmental de Savoie” razlikuje se od termički obrađenog francuskog ementalera.

Ta specifičnost omogućuje dobivanje čvrste kore, dok tijesto ostaje mekano s jakim i voćnim okusom.

Kontrola premještanja u komoru s parom te trajanje od 21 dana omogućuje stvaranje specifičnih rupa zahvaljujući djelovanju propionske kiseline.

Poveznica između sira „Emmental de Savoie” sa zemljopisnim područjem čvrsto je povezana s razvojem fruitière sirana te odatle proizlazi njegova tipična veličina.

Upućivanje na objavu specifikacije:

(članak 6. stavak 1. drugi podstavak ove Uredbe)

https://info.agriculture.gouv.fr/gedei/site/bo-agri/document_administratif-75d760a0-c997-4572-a852-4b6368fdd761

(1) SL L 179, 19.6.2014., str. 17.